procesaur/Wiki.mk huggingface dataset:
Кирил и Методиј - 100 денари (кована пара)

Кирил и Методиј — кована пара за колекционерски цели на Народната банка на Република Македонија чија номинална вредност е 100 денари. Одлуката за издавање на парата била донесена на третата седница на Советот на Народната банка на Република Македонија одржана на 27 март 2014 година, а истата била промовирана на 1 август истата година. Цената на апоенот во стандардно пакување изнесува 3.450 денари додека во претставително пакување цената е 3.800 денари. Оваа кована пара е дел од серијата на ковани пари „Икони на светци“.
1 Опис
1.1 Лице
Во средината на лицето од парата е претставен манастирот „Свети Наум“ во Охрид, а над него седум светци, и тоа светите Кирил и Методиј заедно со нивните пет ученици, а исто така помеѓу нив се ставени натписи „Ag 925“ претставувајќи го видот на металот со кој е изработена парата и „31.1 g“, тежината на парата. Во горниот дел од левата страна е прикажан апоенот кој е во износ од 100 денари и е претставена годината на издавање, 2014, додека на десната страна стои Грбот на Република Македонија. Во долниот дел со кирилично писмо на македонски јазик е испишан натпис „Република Македонија“.
1.2 Опачина
Главната содржина на опачината е портрет од Свети Кирил и Свети Методиј, а над нив се претставени нивните имиња во сребрен натпис „Св. Методиј“ на левата страна и „Св. Кирил“ на десната страна со кирилско писмо на македонски јазик. Периметарот на опачината е затворен со украсни црти во златна боја.
2 Поврзано
* Свети Кирил и Методиј
Firmicutes

Firmicutes е големо бактериско колено кое вклучува голем број видови со Грам-позитивна структура на клеточениот ѕид. Многу ретко, како кај родовите ''Megasphaera'', ''Pectinatus'', ''Selenomonas'' и ''Zymophilus'', надворешната мембрана на клеточниот ѕид е порозна, што резултира со Грам-негативно обојување. Коленото, во прилог на карактеричниот клеточен ѕид, се истакнува и по ниската содржина на азотните бази гванин и цитозин во нивната ДНК. Во ова колено спаѓаат бактерии со огромно значење за индустријата, медицината и земјоделството, на пример, стрептококите, стафилококите, бактериите на млечно-киселинското вриење, хемолитичките бактерии и клостридиите. Оваа група бактерии сочинува најголем дел од човековата цревна микрофлора.
1 Класификација
Коленото е поделено на пет класи, со тоа што некои автори во него ја додаваат и групата на бактерии без клеточен ѕид (Mycoplasma, Mollicutes). Во ова колено спаѓаат повеќе од 270 родови, од кои најзначајни се:
; класа Bacilli
: род ''Aerococcus'': род ''Bacillus'': род ''Carnobacterium'': род ''Enterococcus'': род ''Lactobacillus'': род ''Lactococcus'': род ''Leuconostoc'': род ''Listeria'': род ''Oenococcus'': род ''Pediococcus'': род ''Sporolactobacillus'': род ''Staphylococcus'': род ''Streptococcus'': род ''Tetragenococcus'': род ''Vagococcus'': род ''Weissella'':; класа Clostridia
: род ''Acetobacterium'': род ''Clostridium'': род ''Eubacterium'': род ''Heliobacterium'': род ''Heliospirillum'': род ''Megasphaera'': род ''Pectinatus'': род ''Selenomonas'': род ''Zymophilus'': род ''Sporomusa'':; класа Erysipelotrichia
: род ''Erysipelothrix''
2 Наводи
Лав (кована пара од 2014 година)

Лав — кована пара за колекционерски цели на Народната банка на Република Македонија, дел од серијата за ковани пари „Хороскопски знаци“. Нејзината номинална вредност е 10 денари, а цената 2.700 денари. Одлуката за издавање на парата била донесена на третата седница на Советот на Народната банка на Република Македонија одржана на 27 март 2014 година, а истата била промовирана на 1 август истата година.
1 Опис
1.1 Лице
Во средината на лицето од парата е прикажана украсна композиција како симбол на времето, врз основа на Сонцето, Месечината и ѕвездите коишто го опкружуваат песочниот часовник. Сонцето е насликано со злато на вметнато, сино, тркалезно кобалтно стакленце. Од околу е прикажан Грбот на Република Македонија, симболите на осумте планети од Сончевиот Систем, натписите: „Република Македонија“ и „10 денари“ на македонски јазик, како и годината на издавање „2014“ и ознаката „Ag925“.
1.2 Опачина
На опачината од парата е прикажан профил на глава на соѕвездие кое му одговара на хороскопскиот знак Лав, насликано на вметнато кобалтно стакленце и опкружено со украс, сребрена круна со симболот на хороскопскиот знак „Лав“ во злато и името хороскопскиот знак на латински јазик „''Leo''“.
2 Поврзано
* Лав (соѕвездие)
* Лав (хороскопски знак)
Вера, Надеж, Љубов и мајка им Софија - 100 денари (кована пара)

Вера, Надеж, Љубов и мајка им Софија — кована пара за колекционерски цели на Народната банка на Република Македонија, дел од серијата за ковани пари „Хороскопски знаци“. Нејзината номинална вредност е 100 денари, а цената 3.800 денари. Одлуката за издавање на парата била донесена во 2014 година.
1 Опис
1.1 Лице
На лицето, во средишниот дел на монетата се прикажани слики на Света Вера (со крст), Света Надеж (со сидро) и Света Љубов (со деца) во златна боја. Под трите светици е прикажана слика на црквата „Св. Трофим“ (Есшо, Алзас, Франција), каде што се чуваат моштите на Света Софија. Во горниот дел од монетата е прикажан Грбот на Република Македонија и натписите „100 денари“ и „2017“. Во долниот дел од монетата е прикажан натписот „Република Македонија“ (на македонски јазик), како и ознаката („Аg 925“) и тежината на монетата („31.1g“).
1.2 Опачина
На опачината на монетата е претставена дигитално-печатена слика на трите светици - Света Вера, Света Надеж и Света Љубов, претставени како млади девојки. Зад трите светици е прикажана слика од нивната мајка Света Софија (прикажана во релјеф). Имињата на сите светици се исковани на руски јазик, а по должината на работ на монетата е претставен украс.
2 Поврзано
* Света Софија
Шин (буква)

Шин е име на дваесет и првата буква од семитските абџади („азбуки“), односни буквата се користи во арамејски, арапски, сириски, хебрејски и феникиски. Буквата означува глас „ш“ (/ʃ/) или „с“ (/s/).
Оваа буква е основа за создавање на грчката буква сигма (Σ), од која произлегле латинската S и кириличната и глаголската Ш.
1 Потекло
египетски хиероглифи, прасинајски, феникиски , палеохебрејски
Aa32;Изведенки од буквата
прасемитски, акадиски, арапски, палеохебрејски, тиберо-хебрејски, арамејски, геез
š, s̠, s, š, š, š, s
s, s, s, s, s, s, s
ṣ, ṣ, ṣ, ṣ, ṣ, ṣ, ṣ
ś, s̠, š, š, s, or, s, ś
ṣ́, ṣ, ḍ, ṣ, ṣ, ʿ, ṣ́
2 Арапски
Во арапскиот јазик буквата е 21 според позиција во оригиналниот абџад. Буквата во јазикот го претставува гласот „ш“ или фонетски изразено . Денес буквата е 15 по ред во абџадот и се пишува ش. Гласот „С“ во арапскиот се пишува користејќи ја буквата шин, но без точки س‎ и се вика„син“.
3 Арамејски
Во арамејскиот буквата „ш“ е добро востановена, додека за буквата „с“ нема јасни докази. Буквата се пишувала како .
4 Хебрејски
Основната форма на буквата е:
правописни верзии
печатени форми, ракописни форми, рашиево писмо
серифно, безсерифно, моноширно
ש, ש, ש
;С и Ш
Шин (ш) и Син (с)
IPA, ,
транслитерација, s, sh
македонски пример, слика, шума
Син
Израел на хебрејски, ''Yisrael''.
Шин
Хебрејскиот збор ''yesh'', ''таму има''.
Other niqqud
Буквата има две форми: ако над буквата има точка на левата страна тогаш таа е „син“ односно буквата „с“, а ако има точка на десната страна тогаш е „шин“ односно „ш“.
! име, ! симбол, ! ИПА, ! транслитерација, ! пример
Син, s, снег
Шин, sh, шума
;Кодирање
знак, уникод, име
U+05C1, SHIN DOT
U+05C2, SIN DOT
5 Наводи
*Albright, W. F., "The Early Alphabetic Inscriptions from Sinai and their Decipherment," ''Bulletin of the American Schools of Oriental Research'' 110 (1948): 6-22.
Ретроним

Ретроним – нов збор или израз создаден за да се означи стар предмет или мисла чие првично име почнало да се користи за нешто друго, или кое повеќе не е единствено.
Создавањето на ретроним генерално е последица на напредокот на технологијата.
1 Историја на зборот
Зборот „ретроним“ е неологизам што го создал Франк Манкиевич во 1980 година, а го популаризирал Вилијам Сафир во Њујорк тајмс магазин.
2 Примери на ретроними
Заменет термин, Нов термин, Причина за замена, Епоха
Адреса, Поштенска адреса, Електронска адреса, крај на XX век
Оружје, Конвенционално оружје, Јадрено, радиолошко, бактериолошко и хемиско оружје, средина на XX век
Чоколадо, Топло чоколадо (пијалак), Чоколадо (табла)
Копија, Хартиена копија, Дигитална копија (електронска), крај на XX век
Диск (информатика), Тврд диск, Дискета
Голема војна, Прва светска војна, Втора светска војна, 1940-тите
Франк, Француски франк, Белгиски франк, Швајцарски франк
Броеви, Реални броеви, Комплексни броеви, Кантор, 1883
Телевизија, Црно-бела телевизија (1960-тите), Телевизија во боја, (1960-1980)
Филм, Нем филм, Филм (со говор), крај на 1920-тите
Телефон, Телефон со бројчаник, Телефон со тастатура
Телефон, Фиксен телефон или жичен телефон, Мобилен телефон, крај на XX век
Често кога некое дело добива продолжение кое дели дел од неговиот оригинален наслов (на пример, дополнет со број 2), оригиналното дело го добива бројот 1 иако истиот не постоел при неговото создавање.
На ист начин, кога некоја компанија развие варијанта на некој производ, името на оригиналниот производ може да стане име на серијата.
3 Примери на ретронимски придавки
* акустичен: ги означува музичките неелектрични инструменти кои немаат потреба од засилувач (акустична гитара).
* аналоген: ги означува недигиталните системи (аналоген часовник, аналоген запис).
4 Поврзано
* Застареница
* Преведеница
* Стопеница
* Новотвореница
Кутмичевица

Кутмичевица — историска област во Југоисточна Европа.
Точните граници на областа не се определени, но според историските записи во Кутмичевица влегувале областите околу Охридското и Преспанското Езеро и територијата на запад од нив до Јадранското Море во денешна јужна Албанија.
Според некои научници, на исток границите на областа достигнувале до реката Вардар.
Во периодот од IX-XI век областа Кутмичевица се наоѓа во границите на Првото Бугарско Царство.
Околу 886 година, бугарскиот кнез Борис I го испраќа Климент Охридски во областа како учител и проповедник со специјални привилегии и го назначува Домет за нејзин управител.
Неврокопска Котлина

Неврокопска Котлина, служб. Гоцеделчевска Котлина (|Гоцеделчевска котловина; до 1950 г. ''Неврокопска котловина'') — котлина во Пиринска Македонија, денес во Благоевградската област западна Бугарија. Се наоѓа во Неврокопско, во поречието на реката Места.
1 Географски особености
Котлината е сместена од обете страни на средниот тек на река Места, како на запад досега до стрмните падини на Пирин, а на исток до падините на ридот Дабраш, дел од Западните Родопи. На југ котлината се простира до северните падини на планината Стргач, на границата со Егејска Македонија На север преку Момината Клисура на Места се поврзува со Разлошката Котлина. Има издолжен облик, во правец од север-северозапад кон југ-југоисток во должина од 21 км, а средната ширина изнесува 6 км. Зафаќа вкупна од . Средната надморска височина на котлинското дно е 530 м.
Потонувањето на котлината се случило во текот на плиоценот, кога раседите станале поизразени, а потоа исполнети наслаги, кои во квартарот биле припокриени со нанос. За разлика од источните падини, кои се поблаги, западните, насочени кон Пирин се многу стрмни. Раседите денес имаат мноштво минерални извори, и тоа во подрачјата на селата Грмен, Фотовишта и Мусомишта. Има мали наоѓалишта на железна руда и лигнитни јаглени.
Климата е изменетосредоземноморска. Средната годишна температура (станица Неврокоп) изнесува , средната јануарска е , а средната јулска — . Средните годишни врнежи изнесуваат 646 мм. Се одводнува од реката Места и нејзините притоки (Канина, Матница и др.). Почвите и се наносни, водотечни и исцедни циметници, кои заедно со поволните климатски услови овозможуваат одгледување на интензивни култури, средоземни видови, овошје, зеленчук и тутун. Развиено е и сточарството.
Растителноста е претставена од македонско-тракиски балкански ендемити како благун, чинар, други дабови, црвена и обична смрека. Од животинскиот свет преовладуваат средоземни видови и ендемити.
2 Населени места
Најзначајно населено место во котлината е градот Неврокоп (Гоце Делчев), сместен во западниот дел. Покрај него има уште еден град — Хаџидимово (во јужниот дел) и 16 села: Балдево, Баничан, Блатска, Нов Чифлик (Борово), Цирополе (Господинци), Грмен, Дебрен, Дабница, Копривлен, Марчево, Мусомишта (Мосомиште), Лески (Ново Лески), Фотовишта (Огњаново), Петралик (Петрелик), Садово и Фустане (Хвостјане).
3 Сообраќај
Надолжно и напречно низ котлината поминуваат делници на два пата од Државната патна мрежа:
* Од север кон југ, меѓу селата Цирополе (Господинци) и Садово, во должина од 20,4 км — делница од второкласниот пат бр. 19 Симитли — Банско — Неврокоп — ГП „Илинден“.
* Од запад кон исток, од Неврокоп до с. Дабница, во должина од 7 км — потег од третокласниот пат бр. 197 Неврокоп — Доспат — Девин.
4 Поврзано
* Горноџумајска Котлина
* Светиврачко-петричка Котлина
Вазна од Варка

Вазна од Варка — гравирана вазна од алабастер најдена во комплекс на храмови посветени на сумерската божица Инана во урнатините на древниот град Урук, денес Мутана, Јужен Ирак. Вазната претставува една од најстарите пронајдени скулптури со наративен релјеф, која потекнува од околу 3200—3000 г. п.н.е.
1 Наоѓање на вазната
Вазната е најдена во делови од германските асиролози при нивното шесто ископување на Урук, во 1933/1934 година. Запишана е под бројот W14873 во дневникот на истражувачите, со датум 2 јануари 1929 година, со описот: ''„голема вазна од алабастер, висока околу 96 см, со рамни релјефи“''. Вазната е именувана според денешното село Варка, на чие место во сумерско време се наоѓал градот Урук.
2 Украси
Вазната има гравури во четири реда. Најдолу е насликана растителноста од делтата на реките Тигар и Еуфрат, како што се природните трски и култивираното жито. Над оваа растителност насликани се животни, како што се волови и овци претставени во профил. Процесијата продолжува во наредниот ред со голи мажи кои носат чинии и тегли на жртвени елементи, односно овошје и жито. Најгорниот ред е сцена, каде поворката завршува во областа на храмот. Инана, една од глевните божества во Месопотамија, подоцна позната како Иштар за време на Акадското Царство, стои означена со два дела од трска зад неа, а една гола фигура ѝ нуди чинија со овошје и жито. Една фигура во церемонијална облека, најверојатно свештеничка, стои до неа со процесија што се приближува.
3 Кражба и реставрација
Вазната од Варка била една од илјадниците артефакти кои биле украдени од музејот во Ирак за време на ирачката војна од 2003 година. Во април 2003 година вазната била насила извадена од основата на која стоела.
Подоцна, вазната била вратена во музејот во Ирак на 12 јуни 2003 година, од страна на тројца неидентификувани дваесетгодишни мажи, кои ја донеле со црвена Тојота. Весникот ''Тајмс'' за тој настан известил:
Додека тие се мачеа да го кренат големиот предмет завиткан во ќебе од багажникот, американските чувари на портата го кренаа своето оружје. За момент изгледаше дека на бесценетата 5.000 години стара вазна ќе ѝ дојде крајот. Но еден од мажите го тргна ќебето за да се видат изгравираните парчиња алабастер, кои беа многу необични. Висока еден метар, вазната беше таа од Варка, за која екпертите рекоа дека е една од највредните богатства украдени оза време на хаосот во Багдад. Еднаш скршена во минатото, па залепена, сега беше повторно на парчиња.
Откако вазната била вратена, скршена на 14 делови, било најавено дека наскоро ќе се реставрира. Споредбата на вазната со фотографиите од Ориенталниот институт во Чикаго, покажале значително оштетување на долниот и најгорниот дел од вазната.
Вазната од Варка била целосно реставрирана (музејски број IM19606) и се чува во музејот во Ирак.
Владимир (кована пара)

Владимир — кована пара за колекционерски цели за колекционерски цели на Народната банка на Република Македонија чија номинална вредност е 100 денари. Одлуката за издавање на парата била донесена на осмата седница на Советот на Народната банка на Република Македонија одржана на 25 јуни 2015 година. Цената на апоенот во изнесува 3.500 денари. Оваа кована пара е дел од серијата на ковани пари „Ден на Ангел“.
1 Опис
1.1 Лице
На лицето од парата е претставен ангел наведнат над дете во моментот на крштевањето. Претставени се обоени, златни ѕвезди околу ангелот и три свеќи околу детето. Во средишниот дел од аверсот на монетата е прикажан Грбот на Република Македонија. На десната страна, по должината на периметарот, се прикажани натписите: „Република Македонија“ и „100 денари“ на македонски јазик, како и годината на издавање „2015“.
1.2 Опачина
На опачината, во средишниот дел од монетата е прикажана слика на свети Владимир - Владимир I, Великиот кнез на Киев и на цела Русија, истакнат политички владетел, кој го прифатил христијанството во 998 година и ја христијанизирал Киевска Русија. На долниот дел од монетата е прикажана црквата на кнезот Владимир во Лужники (Москва) во близина на реката Москва. На левата страна е прикажан замок - симболот на Свети Владимир. Замокот е одделен од својот одраз во водата со името „Владимир“ напишано на македонски јазик. На десната страна е вметнат кристал „сваровски“, кој наликува на зелен јаспис (среќниот камен на св. Владимир), како и натписите: „Ден на Ангел“ (на македонски јазик) и ознаката „Аg 925“.
2 Поврзано
* Владимир I
Вљубени жени (роман)

Вљубени жени (англиски: ''Women in Love'') — роман на британскиот писател Дејвид Херберт Лоренс од 1920 година.
1 Содржина
Во романот се опишани бурните љубовни случки на сестрите Урсула и Гудрун Брангвен. Тие се модерни жени, смели и со бурна природа, кои се впуштаат во страсни врски со двајца многу различни мажи.
2 Осврт кон романот
„Вљубени жение“ е еден од најзначајните дела на Д. Х. Лоренс, а самиот автор го сметал за свое ремек-дело. Во времето кога бил објавен, романот бил проследен со контроверзни критики поради отворените, сликовити описи на сексуалноста и обработката на други смели теми. Нудејќи нов поглед на модерниот живот, романот го носи духот на новото време, ослободено од стегите на конзервативното минато. Романот ги истражува негативните ефекти на индустријализацијата врз човековата психа, откривајќи дека поединечното и колективното „повторно раѓање“ е можно само преку упорност, љубов и страст.
Живојин Балугџиќ

Живојин Балугџић — дипломат на Кралството Србија и Кралството Југославија.
1 Животопис
Основно училиште и гимназија завршил во Белград, а потоа започнал со студиите по право, кои ги заршил во Женева. Од Србија емигрирал во 1894 година, поради статијата „Го уривате дворот“ објавена во весникот „Народен пријател“, што го започнал заедно со Наум Димитријевиќ. Се вратил во Србија по Мајскиот преврат во 1903 година, кога станал секретар на Петар I Караѓорѓевиќ и шеф во Министерството за надвоешни работи. Во 1906 година, бил секретар во српското претставништво во Цариград. Бил конзул во Битола во 1907 година, а од 10 септември 1907 до 8 мај 1909 година бил конзул во Скопје. Се обидел да го смири судирот меѓу двете конзултски и митрополитски струења. На чело на митрополитската струја бил скопскиот владика Викентиј Скопски, кој настојувал од српската дипломатија целосно да го преземе раководењето со револуционерната организација, како и со школството во Македонија. Меѓу 1909 и 1912 година, бил конзул во Солун. Бил дипломатски претставник во Атина, Рим, и Берлин. Се пензионирал во 1935 година, а умрел во 1941 година.
Тајна мисија

Тајна мисија — збирка раскази на македонскиот писател Влада Урошевиќ од 2014 година.
1 Осврт кон делото
Збирката содржи 21 расказ во кои авторот го продолжува својот интерес за фантастиката, за необичното и чудесното во литературата. Притоа, Урошевиќ ја потврдува својата супериорност кога станува збор за раскази во чие средиште се наоѓа приказната и, во манир на голем мајстор, тој владее со сите клучни аспекти на приказната, од поставувањето на атмосферата, карактеризацијата и односите меѓу ликовите, третманот на деталите, до развојот на дејството, заплетот и кулминацијата, која често изненадува, но никогаш не е немотивирана и не ја изневерува логиката на расказот.
Бледи сенки - далечни гласови

Бледи сенки - далечни гласови — роман на македонскиот писател Димитрие Дурацовски од 2014 година.
1 Осврт кон делото
Во романот се забележува ненаметливото присуство на разнородни дискурси и теми, симболично важни соништа, префинети разговори за омилените филмови, изводи од личната преписка и обраќање кон реални и измислени личности од македонскиот културен живот, како и сеќавања на младешките години поминати во Скопје и на бурните настани поврзани со политичкото редефинирање на Струга. Според Елизабета Шелева, во книгата авторот го забележува, се соочува, го запаметува и го пренесува најблагородното во човекот - уметноста и убавото, со цел да сведочи за животот како тотален уметнички чин.
Управување со средствата и обврските

Управување со средствата и обврските (англиски: ''Asset and Liability Management, ALM'') - претставува функција во работењето на банките задолжена за управување со ликвидносниот ризик и со каматниот ризик во „банкарската книга“ (''banking book'').
1 Цели и задачи на АЛМ-функцијата
АЛМ претставува функција која раководи со каматниот ризик и со ликвидносниот ризик. Притоа, оваа функција се фокусира врз два вида каматен ризик: ризикот од промена на каматниот приход поради промена на пазарните каматни стапки и ризикот од т.н. „вградени“ опции, т.е. опасноста од предвремена отплата на кредитите и од предвремено повлекување на депозитите од страна на клиентите во случај на намалување или зголемување на каматните стапки. Управувањето со средствата и обврските е насочено кон две целни големини: нето-каматниот приход и нето-сегашната вредност на средствата и обврските. Притоа, за разлика од пазарниот и кредитниот ризик, АЛМ претставува функција во која ризикот се мери збирно (агрегатно), т.е. на целиот биланс на состојба. Во тој поглед, централен концепт во АЛМ е несовпаѓањето меѓу средствата и обврските. На пример, ликвидносниот јаз ја претставува разликата меѓу средствата и обврските кои достасуваат во определен временски хоризонт, додека каматноосетливиот јаз се пресметува како разлика меѓу каматноосетливите средства и каматноосетливите обврски во определен временски хоризонт. Во продолжение, за разлика од пазарниот и кредитниот ризик, АЛМ најчесто ја применува техниката на сценарио, т.е. се претпоставуваат различни можни сценарија за движењето на каматните стапки или за паричните приливи и одливи и на тој начин се утврдуваат потенцијалните ефекти врз ликвидноста, нет-каматниот приход или нето-сегашната вредност.
Притоа, оваа функција ги покрива следниве цели и задачи:* одржување на ликвидноста на банката
* анализа на обемот и структурата на билансот на состојбата
* одржување стабилна нето-каматна маржа.
Во управувањето со средствата и обврските посебно внимание се посветува на следниве фактори:* динамиката на кредитите и депозитите
* каматните стапки на средствата и на обврските (фиксни или варијабилни)
* временското несовпаѓање меѓу промената на пазарните каматни стапки и каматните стапки на кредитите и на обврските на банката
* потребите на банката за ликвидност
* условите под кои се склучени одделните банкарски производи (обезбедувањето, можноста за предвремено повлекување, итн.)
Метафора

Метафора — фигура на говор кој директно се однесува на едно нешто со споменување на друго заради реторички ефект. Може да обезбеди јасност или да ги идентификува скриените сличности помеѓу две идеи. Антитезата, хиперболата, метонимијата и слични се сите видови на метафори. Еден од најчесто цитираните примери на метафора во англиската книжевност е монологот. „Сè на светот е сцена“
„Целиот свет е сцена, и сите мажи и жени се само играчи; тие излегуваат и влегуваат.“ - Вилијам Шекспир
Овој цитат изразува метафора бидејќи светот не е буквална фаза. Со тврдењето дека светот е сцена, Шекспир користи поента на споредба меѓу светот и сцената за да пренесе разбирање за механиката на светот и однесувањето на луѓето во него.
Филозофијата на реториката 1937 од страна на реторичарот И.А. Ричардс ја опишува метафората како два дела: тенорот и возилото. Тенор е предмет на кој атрибутите се припишуваат. Возилото е предмет чии атрибути се позајмени. Во претходниот пример, „светот" се споредува со сцена, опишувајќи ја со атрибутите на „сцената"; „светот" е тенор, а „сцената" е возилото; „мажите и жените" се секундарниот тенор, а „играчите" се секундарно возило.
Други писатели ги користат општите термини и фигурата за означување на тенорот и возилото. Когнитивната лингвистика ги користи термините цели и извор, соодветно.
1 Споредба со други видови аналогија
Метафорите најчесто се споредуваат со споредби. Една споредба е специфичен тип на метафора која го користи зборот „како“ во споредувањето. Метафората тврди дека предметите во споредба се идентични на точката на споредба, додека сликата само ја потврдува сличноста. Поради оваа причина, метафората од заедничкиот тип генерално се смета за посилна од споредба.
Категоријата на метафори ги содржи овие специјализирани типови:
Алегорија: Проширена метафора каде приказна илустрира важен атрибут на субјектот.
Антитеза: Реторички контраст на идеи со помош на паралелни аранжмани на зборови, клаузули или реченици.
Хипербола: Прекумерно претерување за илустрирање на точка.
Метонимија: Фигура на говор со користење на името на едно нешто во однос на различна работа на која е поврзан првиот. Во фразата „земји што припаѓаат на круната", зборот „круна" е метонимија за владетел или монарх.
Парабола: Проширена метафора е прикажана како анегдота за да илустрира или поучува морална или духовна лекција, како на пример во бајките на Езоп или методот на Исусовата наредба како што е кажано во Библијата.
Метафората, како и другите видови на аналогија, може да се разликува од метонимијата како еден од двата основни мода на мисла. Метафората и аналогијата работат со спојување на концепти од различни концепциски домени, додека метонимијата користи еден елемент од даден домен за да се повика на друг тесно поврзан елемент. Метафората создава нови врски помеѓу поинаку различни концептуални домени, додека метонимијата се потпира на постоечките врски во нив.
2 Метафората како тема во уметноста
* „Критика на метафората“ - песна на српскиот поет Бранко Миљковиќ.
Југословенството меѓу траумата и идентитетот

Југословенството меѓу траумата и идентитетот - книга на хрватскиот философ и социолог Златко Крамариќ.
1 Содржина
Во книгата, авторот поаѓа од идејата дека југословенството во голем степен ги има обележано културните идентитети на овие простори. Впуштајќи се во реконтрукцијата на оваа идеја, тој е свесен за проблемите на веродостојноста при нејзиното осмислување. Притоа, тој ги преиспитува влијанијата на дискурзивните конструкции на идејата за југословенството или нејзината другост. Со својот заводлив есеистички стил, Крамариќ предупредува на погубните последици од одложувањето на критичкото промислување на идејата за југословенството.
Крваво змејско дрво

Крваво змејско дрво (науч. ''Dracaena cinnabari'') — вид на змејско дрво, карактеристично за архипелагот Сокотра, дел од Јемен, сместен во Арапското Море. Наречено е така поради црвениот сок што го произведуваат листовите.
1 Опис
Ова дрво е најпознатото растение на островот Сокотра. Крошната му е со форма на чадор од густо разпоредени гранки. Како и сите други Монокотиледони, како палмите, така и крвавото змејско дрво расте само од врвот на стеблото со долги (до 60 см и 3 см ширина), густо распоредени листови. Гранките се дебели и здрави и покажуваат дихотомни разгранувања – каде секоја гранка многукратно се разделува на два дела. За разлика од повеќето монокотиледони растенија кај ''Dracaenaceae'' се забележува секундарен раст. Сите листови се менуваат на секои 3 – 4 години, кога синхрознизирано созреваат новите листови. Разгранувањата обично се појавуваат кога се прекинува растот на крајната пупка поради цветни или трауматски настани (како што се оштетувања на животните што јадат растенија).
Крвавото змејско дрво обично цвета околу февруари и не се разликува според местоположбата. Цветовите се доминантни на врвот на гранките. Цветовете се соцветија, кои содржат мали групи од аромични бели или зелени цветови. На месестите плодови им е потребно 5 месеци за да заврши созревањето, кои во тоа време нивната боја од зелена преминува во црвена и до портокалово црвена. Овошките испуштаат темноцрвена смола (позната како „Змејска крв"). Секој плод има помеѓу 1 и 3 семки, кои распштостануваат од птици кои ги јадат месестите плодови (обично од видот ''Onychognatus'') и други животни. Семето е од 4 до 5 мм во пречник и тежи просечно 68 мг. Размножуването се извршува лесно и со резеници во песок.
Животниот век на дрвото може да надмине и 400 години. Необичната форма на крвавото змејско дрво е адаптација за опстанок во безводни услови со ниски количини на почва, карактеристични за планинските врвови. Големата и компактна крошна осигурува сенка и го намалува изпарувањето. Сенката помага и за опстанокот на садници под стари дрва, објаснувајќи зошто дрвјата имаат тенденција да растат заедно.
2 Статус
Уникатната флора и фауна на архипелагот Сокотра е заведен за дел од светското наследство од страната за светско наследство ''Global 200 Ecoregion''. Тој е центар на растителна разноликост и ендемски видови на птици. Се прават многубројни напори за создавање и поддршка на одржливи живеалишта и управување со биолошката разновидност. Крвавото змејско дрво е меѓу видовите за кои се прават повеќето напори за зачувување, што исто така им користи на другите растителни и животински видови во областа. Пасењето е ограничено, се градат бариери и се избегнува изградба на патишта во областа на дрвените видови. За ова дрво се прават садници, како и вклучувања на месните заедници во садење садници.
Претседател на Јужна Осетија

Претседателот на Република Јужна Осетија претставува функција - шеф на државата на самопрогласената Република Јужна Осетија, која де јуре припаѓа на Грузија.
1 Список на носители на функцијата (1991-денес)
#, Име(роден-починал), Слика, Мандат, Политичка припадност
1, Лудвиг Чибиров(1931-), ——, 27 ноември 1996, 18 декември 2001, независен
2, Едуард Кокојти(1964-), 18 декември 2001, 10 декември 2011, Единство
в.д., Вадим Бровцев(1969-), 11 декември 2011, 19 април 2012, ——
3, Леонид Тибилов, 19 април 2012, 21 април 2017, независен
4, Анатолиј Бибилов(1970-), 21 април 2017, во служба, Обединета Осетија
Франсес Мекдорманд

Франсес Луис Мекдорманд (родена на 23 јуни 1957 г.) — американска глумица.
Таа е една од малкуте глумици која ги има добиено трите најпрестижни награди за глума: Оскар за ''Фарго'' (1996), Награда Тони за бродвејската претстава ''Добри луѓе'' (2011), и Награда Еми за минисеријата ''Олива Китериџ'' (2014). Мекдорманд исто така добила Златен глобус за нејзината изведба во ''Три билборди пред Ебинг, Мисури'' (2017).
Таа е во брак со режисерот Џоел Коен и глумела во многу разновидни филмови режирани од браќата Коен, вклучувајќи ги ''Крваво едноставно'' (1984), ''Одгледувајќи ја Аризона'' (1987), ''Фарго'' (1996), ''Човекот што не беше таму'' (2001), ''Запали по читањето'' (2008) и ''Аве, Цезар!'' (2016). Таа трипати била номинирана за Оскар за најдобра глумица во споредна улога, и тоа за нејзините изведби во филмовите ''Мисисипи во пламен'' (1988), ''Речиси славни'' (2000) и ''Северна земја'' (2005). Таа исто така глумела во филмовите ''Кратки резови'' (1993), ''Исконски страв'' (1996), ''Златни момци'' (2000) и ''Љубовта нема правила'' (2003) и го позајмила својот глас во анимираниот авантуристички филм ''Добриот диносаурус'' (2015).
Наталија (кована пара)

Наталија — кована пара за колекционерски цели издадена од страна на Народната банка на Република Македонија во 2015 година.
1 Опис
1.1 Лице
На лицето од парата е прикажан ангел наведнат над дете во моментот на крштевањето. Претставени се обоени, златни ѕвезди околу ангелот и три свеќи околу детето. Во средишниот дел на лицето на монетата е прикажан грбот на Република Македонија. На десната страна, по должината на периметарот, се прикажни натписите: „Република Македонија“ и „100 денари“ на македонски јазик, како и годината на издавање „2015“.
1.2 Опачина
На опачината од парата, во средишниот дел од монетата е претставена слика на Света Наталија од Никомедија, ранохристијанска маченичка, сопруга на маченикот Адријан Никомедијски. На долниот дел е прикажана црквата на светиот маченик Адријан и преподобна Наталија, која се наоѓа на бреговите на реката Кама во Русија. На десната страна е прикажано семејство ежови, симбол на името на Наталија. На левата страна е вметнат црвен кристал „сваровски“, кој го претставува среќниот камен на Наталија (хелиотроп - крвав камен). На десната страна е напишано името „Наталија“ (на македонски и на руски јазик), а на левата страна се прикажни натписите: „Ден на Ангел“ (на македонски) и ознаката „Аg 925“.
2 Поврзано
* Света Наталија
* Никомедија
Кирил и Методиј - 1.000 денари (кована пара)

Кирил и Методиј — кована пара за колекционерски цели на Народната банка на Република Македонија чија номинална вредност е 1,000 денари.
1 Опис
1.1 Лице
На лицето од монетата е претставена слика на манастирот „Свети Наум“ во Охрид и седум светци над него - светите Кирил и Методиј и нивните пет ученици. На долниот дел од монетата има натпис „Република Македонија“ на македонски јазик. На горниот дел, на десната страна, е прикажан Грбот на Република Македонија, а на левата страна е прикажан апоен од „1000 денари“ на македонски јазик. Во средината, во горниот дел е претставена годината на издавање „2014“, а во средниот десен дел од монетата има ознака „Ag925“ и „500 g“.
1.2 Опачина
Главната содржина на опачината е портрет од Свети Кирил и Свети Методиј, а над нив се претставени нивните имиња во сребрен натпис „Св. Методиј“ на левата страна и „Св. Кирил“ на десната страна со кирилско писмо на македонски јазик. Периметарот на опачината е затворен со украсни црти во златна боја.
2 Поврзано
* Свети Кирил и Методиј
Ветроказ со петел (кована пара)

Ветроказ со петел — кована пара за колекционерски цели издадена од страна на Народната банка на Република Македонија во 2017 година.
1 Опис
1.1 Лице
На лицето, во средината на кованата пара се претставени Грбот на Република Македонија и натписот „2017“. Околу монетата, по должината на периметарот, се прикажани натписите на македонски јазик: „Република Македонија“ и „100 денари“.
1.2 Опачина
На опачината, во средината на кованата пара е претставена слика на петел во боја, во облик на ветроказ, со сонце во заднината. Под петелот е прикажана годината на петелот – „2017“. По должината на периметарот се наоѓа натпис „Среќна Година на петелот“ на англиски јазик.
2 Поврзано
* Петел
Димитар (кована пара)

Димитар — кована пара за колекционерски цели издадена од страна на Народната банка на Република Македонија во 2015 година.
1 Опис
1.1 Лице
На лицето од парата е претставен ангел наведнат над дете во моментот на крштевањето. Претставени се обоени, златни ѕвезди околу ангелот и три свеќи околу детето. Во средишниот дел од лицето на монетата е прикажан Грбот на Република Македонија. На десната страна, по должината на периметарот, се прикажани натписите: „Република Македонија“ и „100 денари“ на македонски јазик, како и годината на издавање „2015“.
1.2 Опачина
На опачината, во средината на кованата пара е прикажан ликот на Димитриј Донски, Кнез на Москва (од 1359 година) и Велики кнез на Владимир (1363-1389). Неговиот прекар Донски (според реката Дон) потекнува од неговата победа против Татарите во Битката кај Куликово (1380), која се водела по течението на реката Дон. Во долниот дел на кованата пара е прикажана црквата Димитриј Донски во Тјумењ, Сибир, Русија. На десната страна е прикажан цветот хризантема - симболот на името Димитар. На левата страна е вметнат кристал „сваровски“, кој наликува на лапис лазули - среќниот камен на Димитар. На позадината ги има натписите: „Димитар“ (на македонски и руски јазик), „Ден на Ангел“ (на македонски јазик) и ознаката „Ag 925“.
2 Поврзано
* Димитриј Донски
Владимирска (кована пара)

Владимирска — кована пара за колекционерски цели издадена од страна на Народната банка на Република Македонија во 2016 година.
1 Опис
1.1 Лице
На лиецто од парата, во средишниот дел е претставен приказ од Благовештението, врз основа на фреска од црквата „Св. Ѓорѓи“ којашто се наоѓа во селото Старо Нагоричане (1313-1318). Во горниот дел е прикажано името на издавачот на монетата - Република Македонија (на македонски јазик) и Грбот на Република Македонија. Под грбот е прикажана годината на издавање на монетата – „2016“. Во долниот дел од лицето е прикажана номиналната вредност – „100 денари“ и ознаката „Ag925“, како и масата на монетата – „31,1 г“.
1.2 Опачина
На опачината од парата, во средишниот дел е прикажан портрет на Пресвета Богородица Владимирска, врз основа на делата на Строгановската школа за иконопис (Русија, крај на XVI век). Украсите околу средишната слика, огледалната основа, ѕвездите на облеката и ореолите на Богородица и на детето Исус се позлатени. На долниот дел од монетата е претставен натписот „Владимирска“ на македонски јазик.
2 Поврзано
* Богородица Владимирска
Елена (кована пара)

Елена — кована пара за колекционерски цели издадена од страна на Народната банка на Република Македонија во 2015 година.
1 Опис
1.1 Лице
На лицето од парата е претставен ангел наведнат над дете во моментот на крштевањето. Претставени се обоени, златни ѕвезди околу ангелот и три свеќи околу детето. Во средишниот дел од лицето на монетата е прикажан Грбот на Република Македонија. На десната страна, по должината на периметарот, се прикажани натписите: „Република Македонија“ и „100 денари“ на македонски јазик, како и годината на издавање „2015“.
1.2 Опачина
На опачината, во средината на кованата пара е прикажан ликот на Света Елена (Флавија Јулија Елена Августа), мајката на царот Константин Велики. Таа е важна личност во историјата на христијанството поради големото влијание коешто го имала врз нејзиниот син и поради нејзиниот придонес за сместувањето на христијанството во срцето на западната цивилизација. Во долниот дел на кованата пара е прикажана црквата Свети Константин и Елена во Кривој Рог. На левата страна е прикажан јасен и неговите цветови - симболот на името Елена. На десната страна е вметнат кристал „сваровски“, кој наликува на калцедон - среќниот камен на Елена. На опачината ги има натписите: „Елена“ (на македонски јазик), „Ден на Ангел“ (на македонски јазик) и ознаката „Ag 925“.
2 Поврзано
* Света Елена (царица)
Петел со ангел (кована пара)

Петел со ангел — кована пара за колекционерски цели издадена од страна на Народната банка на Република Македонија во 2017 година.
1 Опис
1.1 Лице
На лицето, во средината на кованата пара се претставени Грбот на Република Македонија и натписот „2017“. Околу монетата, по должината на периметарот, се прикажани натписите на македонски јазик: „Република Македонија“ и „100 денари“.
1.2 Опачина
На опачината, во средината на кованата пара е прикажана слика на ангел во боја кој седи во запрежна кола влечена од петел. Ангелот е опкружен со цвеќе. Под и над средината на сликата е прикажан цветен орнамент. По должината на периметарот се наоѓа натпис „Среќна Година на петелот“ на англиски јазик.
2 Поврзано
* Петел
* Ангел
Свети Никола Чудотворец (кована пара од 2016 година)

Свети Никола Чудотворец — кована пара за колекционерски цели издадена од страна на Народната банка на Република Македонија во 2016 година.
1 Опис
1.1 Лице
На лицето, во горниот дел од монетата се прикажани Грбот на Република Македонија, натписот „100 денари“ на македонски јазик, како и годината на издавање - „2016“. Во средишниот дел на монетата, од лево е претставена слика на базиликата „Св. Никола“ во Бари, Италија. Долу е прикажан мозаикот од влезот на руската православна црква „Св. Никола“ во Бари. Од десно се статуата на Свети Никола во катедралата „Св. Исак“ во Санкт Петербург, ознаката „Ag925“, како и масата на монетата „31.1 г“. На долниот дел е испишан називот „Република Македонија“ на македонски јазик.
1.2 Опачина
На опачината, во средишниот дел од монетата е претставен гравиран и насликан портрет на Свети Никола Чудотворец врз основа на иконата во црквата „Св. Серафим Саровски“ во Санкт Петербург. Под портретот стои натписот: „Свети Никола Чудотворец“ (на руски јазик).
2 Поврзано
* Свети Никола
Мајка Тереза (кована пара)

Мајка Тереза — кована пара за колекционерски цели издадена од страна на Народната банка на Република Македонија во 2016 година.
1 Опис
1.1 Лице
На лицето, во средишниот дел на монетата е претставен Грбот на Република Македонија и натписот „2016“. Околу монетата, по должината на периметарот, се прикажани натписите на македонски јазик: „Република Македонија“ и „100 денари“.
1.2 Заднина
На позадината, во средишниот дел на монетата е прикажан портрет на Мајка Тереза. На левата страна, во заднината, се прикажани украси во облик на крстови и срца. Во долниот дел, од левата страна е претставен цвет од повитот „Мајка Тереза“ („Matka Teresa“), одгледуван од страна на г. Стефан Франчак, полски исусовски монах. На десната страна се прикажани датумите „1910 ‒ 1997“ (годините на раѓање и на умирање на Мајка Тереза) и „2016“ (годината на нејзината канонизација). Исто така, прикажано е латинското име „Sancta Teresia de Calcutta“ (Света Тереза од Калкута), како и името на Мајка Тереза на македонски и на албански јазик.
2 Поврзано
* Мајка Тереза
Света Матрона Московска (кована пара)

Света Матрона Московска — кована пара за колекционерски цели издадена од страна на Народната банка на Република Македонија во 2016 година.
1 Опис
1.1 Лице
На лицето, во горниот дел од монетата се прикажани Грбот на Република Македонија, натписот „100 денари“ на македонски јазик, како и годината на издавање „2017“, ознаката „Ag 925“ и масата на монетата „31.1 g“. Во средишниот дел од лицето е прикажан дел од Покровскиот манастир во Москва, каде што се наоѓаат моштите на Света Матрона Московска. Во заднината е прикажана контура на Манастирот. На долниот дел е испишан називот „Република Македонија“ на македонски јазик.
1.2 Опачина
На опачината, во средишниот дел од монетата е прикажана слика на Света Матрона Московска, врз основа на делото од Покровскиот манастир во Москва. Околу средишната слика се прикажани златни украси. На долниот дел од монетата е испишано: „света блажена Матрона Московска“ на руски јазик.
2 Поврзано
* Света Матрона Московска
50 години од Македонската академија на науките и уметностите (кована пара)

50 години од Македонската академија на науките и уметностите — кована пара за колекционерски цели на Народната банка на Република Македонија чија номинална вредност е 1.000 денари.
1 Опис
1.1 Лице
На лицето, во горниот дел од монетата е претставен Грбот на Република Македонија и натписот „Република Македонија“ на македонски јазик. Во средишниот дел на монетата се претставени натписите: „1967-2017 . 50 години“ и „бројот 50” во чија средина е претставено логото на Македонската академија на науките и уметностите. Скопје“. Во долниот дел на монетата се претставени натписите: „100 денари“ и годината на издавање „2017“.
1.2 Опачина
На опачината, во средишниот дел на монетата е прикажана слика на зградата на Македонската академија на науките и уметностите, а под неа натписите „1967-2017“ и „Аg925“. Околу монетата, по должината на периметарот е прикажан натписот: „Македонска академија на науките и уметностите Скопје“ на македонски јазик.
2 Поврзано
* Македонска академија на науките и уметностите
Тркало на среќата (кована пара)

Тркало на среќата — кована пара за колекционерски цели на Народната банка на Република Македонија чија номинална вредност е 10 денари.
1 Опис
1.1 Лице
На лицето, во средината на монетата е претставен Грбот на Република Македонија. Околу монетата се претставени натписите: „РЕПУБЛИКА МАКЕДОНИЈА“ и „10 ДЕНАРИ“ на македонски јазик. Исто така, претставенa е масата на монетата „11,80g“, годината на издавање „2018“ и ознаката „Ag999,9“.
1.2 Опачина
Опачината на монетата има облик на старо колско тркало. Во средината е претставена копија од опачината на златната римска монета ауреус со божицата Фортуна Августа со натписите: „ФОРТУНА“ и „АВГУСТА“. Околу монетата е претставен натписот: „ТРКАЛО НА СРЕЌАТА“ (на англиски и на руски јазик).
2 Поврзано
* Тркало на среќата
* Фортуна
Година на кучето - богата година на кучето (кована пара)

Година на кучето - богата година на кучето — кована пара за колекционерски цели издадена од страна на Народната банка на Република Македонија во 2018 година.
1 Опис
1.1 Лице
На лицето, во средината на монетата се претставени Грбот на Република Македонија и годината на издавањето на монетата - „2018“. Околу монетата (по должината на периметарот) се прикажани натписи на македонски јазик: „Република Македонија“ и „100 денари“.
1.2 Опачина
На опачината, во средината на монетата е претставена слика на куче во боја што влече запрежна кола на две тркала исполнета со златни монети. Во заднината се прикажани листови од детелини. Над средишната слика на монетата се наоѓа натписот: „БОГАТА ГОДИНА НА КУЧЕТО“ на англиски јазик.
2 Поврзано
* Куче
Година на кучето - безбедна година на кучето (кована пара)

Година на кучето - безбедна година на кучето — кована пара за колекционерски цели издадена од страна на Народната банка на Република Македонија во 2018 година.
1 Опис
1.1 Лице
На лицето, во средината на монетата се претставени Грбот на Република Македонија и годината на издавањето на монетата - „2018“. Околу монетата (по должината на периметарот) се прикажани натписи на македонски јазик: „Република Македонија“ и „100 денари“.
1.2 Опачина
На опачината, во средината на монетата е претставена слика на куче во боја претставено како заштитник на домот - куче кое прегрнува куќа. Над куќата е прикажано небо со ѕвезди, Сонцето и Месечината. Во горниот дел од реверсот на монетата (по должината на периметарот), се наоѓа натписот „БЕЗБЕДНА ГОДИНА НА КУЧЕТО“ на англиски јазик.
2 Поврзано
* Куче
Руски лавиринт (кована пара)

Руски лавиринт — кована пара за колекционерски цели издадена од страна на Народната банка на Република Македонија во 2017 година.
1 Опис
1.1 Лице
На лицето, во средината на кованата пара се претставени Грбот на Република Македонија и натписот „2017“. Околу монетата, по должината на периметарот, се прикажани натписите на македонски јазик: „Република Македонија“ и „100 денари“.
1.2 Опачина
На опачината, во средишниот дел е прикажан лавиринтот кој се наоѓа во Долната градина во Петровиот дворец (Петерхоф) во Русија со фонтана во средината и Петровиот дворец во позадина. На двете страни од лавиринтот се претставени портрети. На левата страна е прикажана статуа на Петар Велики – творец на лавиринтот во Петровиот дворец, а на десната страна - статуа на Ана Ивановна, која ја продолжила работата на Петар Велики. Во средишниот дел на кованата пара се наоѓа натписот „RUSSIAN LABYRINTH“. Исто така, прикажани се натписите: „Peter the Great“ и „Anna Ioannovna“ (околу кованата пара, по должината на периметарот) и ознаката „Ag925“ во долниот дел од кованата пара.
2 Поврзано
* Петровски дворец
Брегалничка мисија

Брегалничката мисија е мисионерско-просветителска мисија на Кирил и Методиј меѓу македонските Словени кои живееле по сливот на реката Брегалница. Таа мислија според некои истражувачи, ѝ претходела на Моравската мисија. За просветителската дејснот на Кирил и Методиј меѓу Јужните Словени наоѓаме податоци во Краткото житие на Кирил (Успение Кирилово), Пролошките житија на Кирил и Методиј, Солунската легенда, Второто словенско житие на Наум Охридски, староруското книжевно дело „Повест временних лет“, Моравската легенда, Чешката легенда, Дукљанскиот летопис, двете грчки житија на Климент Охридски и др. Не постојат, меѓутоа, никакви податоци за евентуалната мисија на Кирил и Методиј меѓу македонските Словени во двата најзначајни извори за животот и делото на солунските браќа - нивните пространи житија. Еден дел од истражувачите на Кирилометодиевото дело ја прифаќаат историската достоверност на Брегалничката мисија (Ј. Добровски, А.Х. Востоков, П.Ј. Шафарик, Е. Георгиев, Б. Панов и др.), додека други ја ставаат под сомнение тезата за евентуалната мисија на словенските просветители меѓу брегалничките Словени (А. Воронов, Е.Голубински, В. Јагиќ и др)